
ANUNŢ
privind ocuparea prin concurs de recrutare a unui post aferent unei funcții contractuale de execuţie vacantă din cadrul Institutului de Stat pentru Testarea şi Înregistrarea Soiurilor (I.S.T.I.S.)


În temeiul prevederilor:
- Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare,
Institutul de Stat pentru Testarea şi Înregistrarea Soiurilor anunţă scoaterea la concurs, în vederea angajării pe perioadă nedeterminată, a unui post aferent unei funcții contractuale de execuție vacantă:
[bookmark: _Hlk124503815][bookmark: _Hlk182563167]- 1 post vacant contractual de consilier debutant la Compartimentul IT – Serviciul resurse umane, salarizare, administrativ și IT din cadrul Direcției economice 

Durata normală a timpului de muncă este de 8 ore/zi, 40 ore/săptămână.

Concursul se va desfăşura în data de 10.11.2026, la sediul Institutului de Stat pentru Testarea şi Înregistrarea Soiurilor din Bulevardul Mărăşti nr. 61, Sector 1, Bucureşti.
Dosarele de înscriere se depun în termen de 10 zile lucrătoare de la data afișării anunţului, respectiv în perioada 19.10.2026 – 30.10.2026, la sediul I.S.T.I.S.  

[bookmark: _Hlk124509284]CONDIȚII DE PARTICIPARE LA CONCURS, CONFORM ART.15 DIN H.G. NR. 1336/2022:
Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f)	 nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

CONDIȚII SPECIFICE PENTRU OCUPAREA POSTULUI VACANT:
- Studii universitare de licență absolvite cu diplomă de licență sau echivalentă;
        - Cunoștințe Microsoft Office (word, excel), nivel mediu, se dovedește prin documente specifice;
- Vechime în specialitatea studiilor necesare ocupării postului: -

BIBLIOGRAFIE ȘI TEMATICĂ:
Bibliografie:
          1. Legea nr. 266/2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi testarea şi înregistrarea soiurilor de plante, republicată; 
          2. Legea nr. 53/2003 - Codul Muncii, Republicare, cu modificările și completările ulterioare;
          3. Ordonanța de urgență a Guvernului nr. 57/2019 privind Codul administrativ, Titlul III – Personalul contractual din autoritățile și instituțiile publice - de la art. 538 până la art. 562, cu modificările și completările ulterioare;
 4. Ordonanța de urgență a Guvernului nr. 155/2024 privind instituirea unui cadru pentru securitatea cibernetică a reţelelor şi sistemelor informatice din spaţiul cibernetic naţional civil, cu modificările și completările ulterioare;
5. Normele de aplicare a dispoziţiilor privind supravegherea, verificarea şi controlul respectării prevederilor Ordonanţei de urgenţă a Guvernului nr. 155/2024 privind instituirea unui cadru pentru securitatea cibernetică a reţelelor şi sistemelor informatice din spaţiul cibernetic naţional civil, aprobate prin Ordinul Directoratului Național de Securitate Cibernetică nr. 3/2025.
Tematică:
            1. Legea nr. 266/2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi testarea şi înregistrarea soiurilor de plante, republicată - cu tematica Legea nr. 266/2002 privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi testarea şi înregistrarea soiurilor de plante, republicată;
           2. Legea nr. 53/2003 - Codul Muncii, Republicare, cu modificările și completările ulterioare – cu tematica executarea și modificarea contractului individual de muncă – Titlul II - Capitolul II și Capitolul III;
           3. Ordonanța de urgență a Guvernului nr. 57/2019 privind Codul administrativ, Titlul III – Personalul contractual din autoritățile și instituțiile publice - de la art. 538 până la art. 562, cu modificările și completările ulterioare – cu tematica reglementări privind personalul contractual din autoritățile și instituțiile publice;
4. Ordonanța de urgență a Guvernului nr. 155/2024 privind instituirea unui cadru pentru securitatea cibernetică a reţelelor şi sistemelor informatice din spaţiul cibernetic naţional civil, cu modificările și completările ulterioare - cu tematica Ordonanța de urgență a Guvernului nr. 155/2024 privind instituirea unui cadru pentru securitatea cibernetică a reţelelor şi sistemelor informatice din spaţiul cibernetic naţional civil, cu modificările și completările ulterioare;
5. Normele de aplicare a dispoziţiilor privind supravegherea, verificarea şi controlul respectării prevederilor Ordonanţei de urgenţă a Guvernului nr. 155/2024 privind instituirea unui cadru pentru securitatea cibernetică a reţelelor şi sistemelor informatice din spaţiul cibernetic naţional civil, aprobate prin Ordinul Directoratului Național de Securitate Cibernetică nr. 3/2025 - cu tematica Capitolul II, Secțiunea 3: Drepturile şi obligaţiile entităţilor.

Principalele atribuții prevăzute în fișa postului aferent funcției contractuale de execuție vacantă de consilier debutant la Compartimentul IT – Serviciul resurse umane, salarizare, administrativ și IT din cadrul Direcției economice:
1. Asigură asistență de specialitate și participă în cadrul grupurilor de lucru pe domeniul de activitate.
2. Asigură interfața tehnică a I.S.T.I.S. și a CTS-urilor.
3. Urmărește respectarea și aplicarea normelor și standardelor de dezvoltare a sistemelor informatice pe domeniile de activitate ale I.S.T.I.S.
4. Asigură instalarea și configurarea calculatoarelor pentru buna funcționare a acestora.
5. Participă la elaborarea de proiecte de informatizare pentru I.S.T.I.S. și CTS-uri.
6. Gestionează sistemele și rețelele, accesul la distanță în rețeaua internă și transferul informațiilor către/dinspre sistemele informatice ale CTS-urilor.
7. Acordă asistență tehnică compartimentelor din cadrul I.S.T.I.S.
8. Administrează și actualizează platforma “Documente pentru accesarea de fonduri europene”.
9. Asigură publicarea pe site a anunțurilor, știrilor și documentelor care necesită publicare.
10. Sprijină Compartimentul relații publice în vederea publicării anuale a buletinului informativ al instituţiei, precum și a altor informații și documente ce intră sub incidența Legii nr. 544/2001, cu modificările și completările ulterioare.
11. Sprijină Compartimentul relații publice în vederea asigurării disponibilității în format scris (la avizier, sub formă de broşuri sau electronic-dischete, CD, pagina de internet) a informaţiilor comunicate din oficiu, conform Legii nr. 544/2001, cu modificările și completările ulterioare.
12. Acordă asistență tehnică în vederea realizării comunicației de date cu sistemele informatice externe folosite de către I.S.T.I.S.
13. Asigură implementarea eficientă a instrumentelor privind digitalizarea instituției.
14. Sprijină dezvoltarea și testarea noilor servicii și aplicații digitale.
15. Studiu individual 2 ore/zi din programul de lucru: 
- Legea nr. 266/2002, privind producerea, prelucrarea, controlul şi certificarea calităţii, comercializarea seminţelor şi a materialului săditor, precum şi testarea şi înregistrarea soiurilor de plante, republicată;
- Legea nr. 53/2003 - Codul Muncii, Republicare, cu modificările și completările ulterioare;
- Ordonanța de Urgență a Guvernului nr. 57/2019 privind Codul administrativ, Titlul III – Personalul contractual din autoritățile și instituțiile publice - de la art. 538 până la art. 562, cu modificările și completările ulterioare.

DEPUNEREA DOSARULUI DE CONCURS:
(1) Dosarul de concurs se va depune la sediul Institutului de Stat pentru Testarea şi Înregistrarea Soiurilor, la Compartimentul resurse umane - doamna Damian Roxana-Andreea, consilier superior, tel. 0213184380, în perioada 19.10.2026 – 30.10.2026, orele 08.00-17.00 (luni-joi) și 08.00-14.30 (vineri) și va conține următoarele documente, conform prevederilor art. 35 din H.G. nr. 1336/2022:
a) formular de înscriere la concurs, conform modelului prevăzut la anexa nr. 2 din H.G. nr. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)	 certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european.
(2) Modelul orientativ al adeverinţei menţionate la alin. (1) lit. e) este prevăzut în anexa nr. 3 din H.G. nr. 1336/2022.
(3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
(4) Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
(5) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
(6) Dosarele de concurs se depun la Compartimentul resurse umane sau pot fi transmise de candidaţi prin Poşta Română, serviciul de curierat rapid sau poşta electronică, înăuntrul termenului prevăzut la art. 34 din H.G. nr. 1336/2022.
(7) În situaţia în care candidaţii transmit dosarele de concurs prin Poşta Română, serviciul de curierat rapid sau poşta electronică, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.
(8) Transmiterea documentelor prin poşta electronică se realizează în format .pdf cu volum maxim de 1 MB, documentele fiind acceptate doar în formă lizibilă.
(9) Nerespectarea prevederilor alin. (6) şi (7), după caz, conduce la respingerea candidatului.
(10) Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34 din H.G. nr. 1336/2022, propunerea sa privind instrumentele necesare pentru asigurarea accesibilităţii probelor de concurs.

CALENDARUL DE DESFĂȘURARE A CONCURSULUI:   
Concursul constă în parcurgerea a trei etape:
- Selecția dosarelor de înscriere: 02.11.2026 – 03.11.2026;
- Proba scrisă - va fi susținută în data de 10.11.2026 la sediul Institutului de Stat pentru Testarea şi Înregistrarea Soiurilor din Bulevardul Mărăști nr. 61, Sector 1, București, ora 10:00;
- Interviul – se susține într-un termen de 4 zile lucrătoare de la data susținerii probei scrise.

Comunicarea rezultatelor la fiecare probă a concursului se realizează prin afişare la sediul şi pe pagina de internet a instituției (www.istis.ro la secțiunea Carieră) în termen de o zi lucrătoare de la data finalizării probei şi conţine atât punctajul obţinut, cât şi menţiunea „admis“ sau „respins“, după caz.
După afişarea rezultatelor obţinute la selecţia dosarelor de înscriere, proba scrisă şi/sau proba practică şi interviu, după caz, candidaţii nemulţumiţi pot depune contestaţie la Compartimentul resurse umane, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi al interviului, sub sancţiunea decăderii din acest drept.
În situaţia contestaţiilor formulate faţă de rezultatul selecţiei dosarelor, comisia de soluţionare a contestaţiilor verifică îndeplinirea de către candidatul contestatar a condiţiilor pentru participare la concurs în termen de o zi lucrătoare de la expirarea termenului de depunere a contestaţiilor.
În situaţia contestaţiilor formulate faţă de rezultatul probei scrise sau al interviului, comisia de soluţionare a contestaţiilor analizează lucrarea sau consemnarea răspunsurilor la interviu doar pentru candidatul contestatar în termen de o zi lucrătoare de la expirarea termenului de depunere a contestaţiilor.
Comunicarea rezultatelor la contestaţiile depuse se realizează prin afişare la sediul Institutului de Stat pentru Testarea și Înregistrarea Soiurilor din Bulevardul Mărăști nr. 61, Sector 1, București şi pe pagina de internet a acesteia www.istis.ro, la secțiunea Carieră, imediat după soluţionarea contestaţiilor.
Rezultatele finale se afişează la sediul instituției şi pe pagina de internet a acesteia, la secţiunea special creată în acest scop, menționate mai sus, în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii „admis“ sau „respins“.
Afişarea rezultatelor obţinute de candidaţi la probele concursului, precum şi afişarea rezultatelor soluţionării contestaţiilor şi a rezultatelor finale ale concursului se realizează folosindu-se codul numeric pentru identificare atribuit fiecărui candidat.
Candidatul nemulţumit de modul de soluţionare a contestaţiei se poate adresa instanţei de contencios administrativ, în condiţiile legii.

Publicat astăzi, 19.10.2026, ora 11:00, la sediul Institutului de Stat pentru Testarea și Înregistrarea Soiurilor din Bulevardul Mărăști nr. 61, Sector 1, București, pe pagina de internet: www.istis.ro, la secțiunea Carieră și pe Portalul: posturi.gov.ro.

